ПЛАН-ПРОГРАМА

ЗА ДЕЙНОСТТА НА НЧ „СЪЕДИНЕНИЕ-МИХАЛЦИ-1870“ ЗА 2023 г.

Настоящата програма за развитие на читалищната дейност в село Михалци се създава в изпълнение на чл. 26а, ал. 1 от ЗНЧ.

Народното читалище е важна институция в развитието на местната, а като цяло и на българската култура. Неговата основна дейност е да осъществява културен живот и приобщаване на жителите към постиженията, науката и изкуството.

НЧ „Съединение-Михалци-1870“ е вписано в регистъра на юридическите лица с нестопанска цел във ВЕЛИКОТЪРНОВСКИ ОКРЪЖЕН СЪД под №1272/1997 г. Вписано е и в регистъра на народните читалища под № 1030 и в търговския регистър и регистъра на ЮЛНЦ с Изх. №20201008130136 от 08.10.2020 г.

ОСНОВНИ ПРИОРИТЕТИ

Основните приоритети в програмата са ориентирани към развитието и обогатяването на културния живот в село Михалци и задоволяването на потребностите на жителите чрез:

-Запазване на обичаите и традициите на българския народ.

-Организиране на клубове, празненства и чествания на бележити дати.

-Развитие и подпомагане на любителското творчество.

-Разширяване на знанията на жителите на селото и приобщаването им към ценностите на науката, изкуството и културата.

-Осигуряване на достъп до информация.

ОСНОВНИ ДЕЙНОСТИ ЗА ПОСТИГАНЕ НА ПРИОРИТЕТИТЕ:

-Събиране и разпространяване на информация за родния край-присъствено и онлайн.

-Организиране на различни клубове по любителско творчество и работа с подрастващи и самодейни групи.

-Участия в общински, републикански и международни културни събития с цел културен обмен и сътрудничество- присъствено и онлайн.

-Организиране на обществени мероприятия и празници-присъствено и онлайн.

-Поддържане на библиотеката и читалнята.

-Обогатяване и поддържане на обществена колекция.

-Сътрудничество с местни организации.

-Подобряване на материалната база.

БИБЛИОТЕЧНА ДЕЙНОСТ

Библиотечната дейност е една от основните функции на читалището. В библиотеката се събират, обработват, съхраняват и предоставят за обществено ползване печатни произведения.

Библиотеката при НЧ „Съединение-Михалци-1870“ е вписана в регистъра на обществените библиотека под № 1698.

Основните задачи и усилия са насочени към:

-Попълване и обогатяване на библиотечния фонд.

-Изготвяне на витрини, онлайн информация за личности и събития.

-Принтиране, сканиране, оформяне на документи, справка за учащи при подготовка на теми, доклади и реферати. Проверка на сметки и фактури по електронен път. Помощ при попълване на документи при кандидатстване за работа, за социални помощи и др.

-Помощ при пазаруване и плащане на сметки на възрастните хора.

-Работа по текущи проекти.

-Изготвяне на ежемесечен бюлетин за проведени и предстоящи събития, бележити дати и личности. Първия брой на бюлетина бе пуснат на 22.10.2022 г.

Към 01.11.2022 г. библиотеката разполага с 10924 бр. книги.

За периода 01.11.2021 г.-01.11.2022 г. са постъпили 151 бр. книги от дарения и 85 бр. по програма „Българските библиотеки-съвременни центрове за четене и информираност“. Тази година за трети път библиотеката ни печели проект по програма „Българските библиотеки-съвременни центрове за четене и информираност“ 2022,който в момента е в процес на изпълнени

Читателите към момента са 23 бр.

КУЛТУРНО-ПРОСВЕТНА ДЕЙНОСТ

Читалището ежегодно организира изяви по различни поводи, чествания, годишнини от местен и национален характер. За реализирането на инициативите се търси и намира подкрепа от Кметство село Михалци и Клуб на пенсионера село Михалци, с които се работи на добро ниво.

КАЛЕНДАР НА МЕРОПРИЯТИЯТА ЗА 2023 г.

|  |  |  |  |
| --- | --- | --- | --- |
| Дата | Място | Събитие | Организатори |
| 06.01 | Читалня | 175 години от рождението на Христо Ботев | Читалищна библиотека |
| 21.01 | Малък салон | Традиционно честване на деня на родилната помощ | Читалище |
| 19.02 | Читалня | 150 години от Обесването на Васил Левски | Читалище и библиотека |
| 01.03 | Малък салон | Ден на самодееца,  Ден на мартеницата | Читалище |
| 03.03 | Пред паметника на загиналите във войните | Национален празник на Р България | Кметство и  читалище |
| 08.03 | Малък салон | Международен ден на жената | Читалище |
| март | Малък салон | Отчетно-изборно събрание | Читалище |
| 02.04 | Читалня | Международен ден на детската книга | Библиотека |
| 17.04 | Малък салон | Великденска изложба | Читалище |
| май | Малък салон | 20 години от създаването на ЖВГ „Млади сърца“ | Читалище1 |
| 11.05 | Пред паметника на загиналите във войните | Годишнина от Априлското въстание | Кметство и  читалище |
| 24.05 | Малък салон | Ден на славянската писменост и култура, Празник на НЧ „Съединение-Михалци-1870“ | Читалище |
| 02.06 | Пред паметника на загиналите във войните | Ден на Ботев и загиналите за свободата на България | Читалище |
| 06.07 | Малък салон | 146 години от Освобождението на село Михалци | Читалище |
| август | Читалня | Забавно лято-занимания с деца | Библиотека и Обществена колекция село Михалци |
| август | Площад „Априлци“ | Хоротеки | Любителски клуб по народни танци |
| септември | Обществена колекция | Европейски дни на наследството | Обществена колекция |
| 1.11 | Малък салон | Ден на Народните будители | Читалище |

СГРАДЕН ФОНД И СЪСТОЯНИЕ:

Общата площ на читалището е 922 кв. м. В сградата има голям салон-500 места ,който е затворен, защото се нуждае от ремонт и малък салон-100 места. Има също две гримьорни, музикална стая, офис помещения, читалня, библиотека, складови помещения, коридори, мазета и две крила, като в едното е разположена обществената колекция, която бе открита на 06.07.2022 г.

Към момента най-лошо е състоянието на покрива и улуците. На 28.10.2021 г. работна група от Община Павликени извърши оглед и установи, че за ремонт на покрива са нужни 37 133.68 лв. с ДДС. Читалището не разполага с тази сума и затова на 01.03.2022 г. Читалищното настоятелство обяви дарителска кампания за събиране на средства за ремонт. От теча на покрива най-засегната е библиотеката. При по силен дъжд по пода в библиотеката се образуват локви, а от влагата се развалят книгите.

***ХУДОЖЕСТВЕНО ТВОРЧЕСКА ДЕЙНОСТ:***

*ЖВГ „Млади сърца“ продължава своята дейност и активно участие в местни празници. Жените от групата с желание репетират и разучават нови песни за участия и не се отказват въпреки възрастта си. Те са пример за всички нас със своята всеотдайност и трудолюбие.*

*Своята дейност продължава и клуба по народни танци, които и това лято организира и проведе няколко хоротеки.*

*ЧОВЕШКИ РЕСУРКИ:*

***1 бр. щатен персонал със средно специално образование и изкаран курс за библиотекар.***

Изпълнението на Програмата ще даде възможност за реализация на набелязаните цели, задачите и основните дейности. Успешното им изпълнение ще спомогне за опазването и съхранението на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения, да се запознаят с миналото на родния край, подпомагането и развитието на любителското художествено творчество. Ще стимулира младите талантливи хора. Уреждането и поддържането на библиотечните колекции ще подпомогне образователния процес в получаване на нови знания. Реализирането на инициативи ще допринесе за обогатяване на културния живот . Усвояването на знания за новите информационни технологии ще отвори вратата към необятното глобално пространство.

Изготвил:

Лилия Дончева